rlitschk/wikidir huggingface dataset:
Höög (hoochdüütsch Höge) is en lütten Oort in de Gemeen Leendaal in’n Landkreis Oosterholt, Neddersassen. De Oort liggt in dat siede Land langs de Wümm an de Ole Worp, de fröher över de Truper Blänken na de Wümm hen afflaten is. Vondaag sünd de Truper Blänken dröögleggt. De Naveröörd sünd Frankenborg un Lüttmoor in’n Noordoosten, Kloostermoor in’n Oosten, Trupermoor, Falkenbarg un Moorhusen in’n Süüdoosten, Leendaal un Feldhusen in’n Süden un Millbüern, Wührn un Öberenn in’n Noordwesten. De Oort bestünn jümmer blots ut twee Hüüs. An de Steed von Höög is 1232 dat Klooster Leendaal anleggt worrn, dat dor aver blots dree Johr bestahn hett. 1235 is dat Klooster eerst na Wollah un denn na Leendaal ümtagen. Vondaag besteiht Höög as Oort nich mehr. Bi dat Fackwarkhuus von 1795 is 1984 de Freelichtbühn Leendaal anleggt worrn. An’n 12. März 1997 is dat ole Fackwarkhuus afbrennt. In de Franzosentied von 1810 bet 1814 hett de Oort to de Mairie Leendaal in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Bet 1885 hett de Oort to de Vaagdie Truup in dat Amt Leendaal tohöört. Na
Daugavpils is en Stadt in Lettland. De Stadt harr 2016 85 858 Inwahners. Ehr Fläck is 72,5 km². De Stadt liggt 19 km vun de Grenz na Litauen un 27 km vun de Grenz vun Wittrussland. Na Riga is dat de gröttste Stadt in Lettland. Se weer de Hööftstadt vun de historische Region Lettgallen. Se höört nich to'n Bezirk Daugavpils. De Stadt hett en Konsulat vun Russland un en vun Wittrussland. Dor gifft dat en Stratenbohn. Daugavpils is de gröttste mehrheitlich russ'sch sprekene Stadt in de Europääsche Union. 53,6% vun de Minschen sünd Russen, 19,8% Letten, 14,2% Polen, 7,2% Wittrussen, 1,9% Ukrainers, 1,0% Litauers un 2,3% annere. Dat eerste Mol worr Daugavpils in en Urkunn 1275 nöömt. Na dat Opdelen vun den Staat vun'n Düütschen Oorn worr Daugavpils de Hööftstadt vun't Hartogdom Livland. 1582 kreeg Daugavpils de Stadtrechten. Bi dat eerste Opdelen vun Polen 1772 kehm Daugavpils na Russland. In de tweede Hälft vun't 19. Johrhunnert weer de Stadt en vun de dree wichtigste Zentren vun'n Hannel in't westliche Russland. Se kreeg 1860 en Iesenbahnverbinnen noh St. Pedersborg. In'n 2. Weltkrieg worr en groten Deel vun de Inwahners evakueert. Vun 1918 weer Daugavpils in de lettsche sozialistische Sowjetrublik, vun 1920
De Gördelwörmer (Clitellata) sünd en Klass mank de Ringelwörmer. Dor höört tominnst 3.800 Aarden to. To de Gördelwörmer höört ok so bekannte Aarden, as Mettjen oder Ielen. Den Naam heft de Gördelwörmer vun dat Clitellum. Dor hannelt sik dat um en Buckel an dat Lief bi, dat up Platt mit Gördel oversett warrt. Dat is en Region vun de Epidermis, de vunwegen ehre tahlrieken Drüsen en beten over dat Umto rutstahn deit. Dat Clitellum liggt as en Gördel um dat Lief un is in de vörste Hälft vun dat Lief, an en paar Segmente achter'nanner to sehn. De Gördelwörmer ehre Eier entwickelt sik in en Büdel, de vun dat Clitellum afscheden warrt. Gegen de Veelbössen over hefft de Gördelwörmmer bloß en paar oder gor keen Bössen. Ok Utwüsse na de Sieten hen, as Been (Parapodien) oder lüttje Fööt, de sik rögen könnt (Cirren), gifft dat bi de Gördelwörmer nich. De Gördelwörmer sünd Halfsläge (Hermaphroditen). De Geslechtsdeele liggt in dat Clitellum. Befrucht' weert de Eier buten dat Lief. Achternah weert se deep in' Eer verbuddelt, dormit Feende de nich finnen un freten könnt. Na de Traditschoon weert de Gördelwörmer in twee Taxa unnerdeelt. Dor mutt avers dor up keken weern, datt
Bi dat Clitellum (up lat.: Sadel) hannelt sik dat um en Buckel an dat Lief bi Gördelwörmer. Dat is en Region vun de Huut, de vunwegen ehre tahlrieken Drüsen en beten over dat Umto rutstahn deit. Dat Clitellum liggt as en Gördel um dat Lief un is in de vörste Hälft vun dat Lief, an en paar Segmente achter'nanner to sehn. Bi inheemsche Mettjen is dat anleggt twuschen dat 22. un dat 38. Segment un reckt over 6 - 12 Segmente hen. De Gördelwörmer ehre Eier entwickelt sik in en Büdel, de vun dat Clitellum afscheden warrt. Dat Clitellum is bi utwussen Gördelwörmer to sehn, man bi jüngere Wörmer is dat man kuum ut to maken. Bi Ielen is dat man bloß vun Tied to Tied to sehn (wenn se sik vermehren doot). De Farv vun dat Clitellum is normolerwiese en beten heller, as de annern Deele vun dat Lief bi en Gördelworm. De Gördelwörmer sünd Halfsläge (Hermaphroditen). De Geslechtsdeele liggt in dat Clitellum. Dor gifft dat an'n Buuk oder en beten mehr na de Sieten hen sunnerliche Gnubbels, de sünd oval oder man liek un weert bi de Vermehren insett. Wenn se sik paart, leggt sik de beiden Partners
De Flagg vun Fidschi wurr an' 10. Oktober 1970 offiziell inführt. To Tiet wurrd en mögelk Ännern vun de Natschonalflagg diskuteert. Se sall eventuell en lokales Motiv kriegen. De Flagg bun den Inselstaat drocht wegen de Liddmaatschap in den Commonwealth of Nations in dat Bövereck en Union Jack. De Union Jack nimmt nipp un nau en Veertel vun de Flaggenflach in. Vörbild för de Flaggengestalten weer de Blue Ensign, en blau Fahn mit Union Jack in dat Bövereck. In' Gegensatz to de Blue Ensign is dat Blau düütlich heller un sall för den Himmel un de See stahn. Dat hell Blau is todem afsichtlich to dat betere Ünnerscheeden to de Flaggen vun Australien un Niegseeland wählt wurrn. An dat fleegen Enn' steiht dat Wappen vun Fidschi, de sien ünnere Deel dör en Georgskrüüz geveertelt is. Dat eerste Feld, baben links, enthollt dree Suckerrohrplanten, dat tweete, baben rechts, enthollt en Palme. In dat darte Feld, ünnern links, is en witt Freedensduuv afbildt, un dat letzte Feld, ünnern rechts, wiest en Banaanstaude. Doröver befind sück de golden britisch Lööw, de en Kokosnööt in de Pranken hollt. Blau symboliseert de See. 1874 hett sück Fidschi de Hoheit vun England ünnerstellt, eerst 100 Johr
Christoph Graupner (* 13. Januarjul./ 23. Januar 1683greg. in Kirchberg; † 10. Mai 1760 in Darmstadt) weer en düütsch Komponist. Bi sien Unkel, den Organisten Nicolaus Küster (1670−1700), kreeg Christoph Graupner sien eersten Musikünnerricht. He is denn mit dissen nah Reichenbach im Vogtland gahn. In Leipzig hett he de Thomasschool un studeer Jura un dornah Musik bi den Thomaskantor Johann Schelle un ünner de sien Nahfolger Johann Kuhnau. 1705 gung he as Cembalist to dat Hamborger Opernorchester, dat vun Reinhard Keiser leit wurr. In disse Tiet hett he mehrere Opern komponeert, de vun dat Publikum begeistert upnommen wurrn. De Landgraf Ernst Ludwig vun Hessen-Darmstadt hett sien Warken hört un hett hüm 1709 en Posten an sein Hoff an. Twee Johr later steeg Graupner all to'n Hoffkapellmeester up. In dat Johr hett he denn ok de Pastorendochter Elisabeth Eckardt heiraadt. 1722 hett he sück up Empfehlung vun Georg Philipp Telemann um de Stäe vun den Thomaskantor in Leipzig. Telemann harr de Stäe all afseggt. Up Order vun den Landgraf muss Graupner de Beropen as Nahfolger vun Johann Kuhnau aflehnen, allerdings kreeg he vun den Landgraf en noch höhgeren Verdeenst utbetallt as bither un dat weer all good bemeeten. So kunn den
Höög betekent Höög, wat, wat Freid maakt, Höög, Oort in de Gemeen Leendaal in’n Landkreis Oosterholt, Neddersassen. Höög is de Familiennaam von Anders Höög (1862–1930), sweedschen Architekt, Carl Birger Höög (1899–1929), sweedschen Künstler, Christer Höög (* 1959), sweedschen Bioloog, Gunder Höög (1943–2014), sweedschen Künstler, Jan-Olov Höög (* 1955), sweedschen Biochemiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hoog betekent Hoog, Hallig in de Waddensee. Hoog is de Familiennaam von Ellen Hoog (* 1986), nedderlandsche Feldhockeyspelerin, Grit van Hoog (* 1941), nedderlandsche Sängerin, Günter Hoog (1932–2010), düütschen Rechtswetenschopper, Johannes Marius Cornelis Hoog (1865–1950), nedderlandschen Goorner un Botaniker, Otto Hoog (1913–1984), düütschen Politiker. Kiek ok bi: Höög. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Die Lüttje Möw(e) (Hydrocoloeus minutus, Syn.: Larus minutus), up Platt ok Lüttje Korv un Dwergmeeuw, is de lüttjeste Aart mank de Möwen (Laridae). Se brott in Gemarken, de wiet ut’nanner liggt, vun Skandinavien un de süüdliche Noordsee, over Oosteuropa hen bit na dat Siedland vun Sibirien, un ok achter’n Baikalsee. Vun de 1960er Johre af an hett sik ok in de Nearktis en lüttje Populatschoon bi de Groten Seen un wieter nöördlich ansiedelt. Wenn se bröden deit, is de Lüttje Möwe in dat Binnenland an Meere, Bröke un in’n Sump togange. Dor hollt se sik faken bi de Kolonien vun Kieren oder Swattkoppmöwen up. Buten de Brödeltied is se up de wiete See to finnen. Over Winter steiht se to’n groten Deel vun de Oostsee na Westen to bit an den Atlantik, na Süden to bit na Afrika un over de Middellannsche See hen bit an de Kaspische See. Up’n Treck kann de Aart allerwegens an’e Waterkant un an Waters in’t Binnenland uptreden. Wenn se bröden deit, fritt de Lüttje Möwe sunnerlich Insekten, in dat Winterhalfjohr avers Fisch un annere Deerter ut’e See. De Lüttje Möwe is 25-27 cm lang un kann ehre Flunken 75-80 cm wiet ut’neen spannen. Dor
Hobüttel is en Dörp in de Gemeen Langwedel in’n Landkreis Veern, Neddersassen. Binnen de Gemeen billt de Oort de polietsche Oortschop Hobüttel. To de Oortschop höört ok de Öörd Doolbröch, Nindörp, Schüülg’n un dat Forsthuus Oobering mit to. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser hen af. De Naveröörd sünd Doolbröch un Völkersen in’n Noorden, Schüülg’n in’n Noordoosten, Wall in’n Süüdoosten, Nindörp in’n Süden, Förth in’n Süüdwesten un Langwedel in’n Westen. Hobüttel kummt an’n 24. Mai 935 as Holtgibutli toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr Willarius sien Besitt in negen Dörper bi Langwedel gegen Besitt von de Hambörger Kark tuuscht hett. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem
Oobering (hoochdüütsch Overing) is en Oort in de Gemeen Langwedel in’n Landkreis Veern, Neddersassen. Binnen de Gemeen Langwedel höört Oobering to de polietsche Oortschop Hobüttel. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser hen af. De Steenbarg in’n Oosten reckt bet op 74 Meter över de See. De Naveröörd sünd Heidkroog in’n Noordoosten, Holbm in’n Oosten, Wall in’n Süden, Schüülg’n un Hobüttel in’n Süüdwesten, Doolbröch in’n Westen un Völkersen in’n Noordwesten. In de Neegd von Oobering hett fröher dat Dörp Wunnemark legen, dat 1320 noch in de Oorkunnen vörkummt, denn aver wööstfullen is. Dat Land is opforst worrn. Düsse Forst Oobering kummt 1538 in de Oorkunnen vör. 1801 hett de Holtvaagd Köster en Anboersteed anleggt. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort hett toeerst to de Gemeen Wall mit bihöört, is 1850 aver in de Gemeen Hobüttel wesselt. De Gemeen Hobüttel is an’n 1. Juli 1972 mit de Gemeenreform in Neddersassen Deel von de Gemeen Langwedel worrn.
Förth (hoochdüütsch Förth) is en Oortsdeel in de Gemeen Langwedel in’n Landkreis Veern, Neddersassen. Binnen de Gemeen Langwedel höört Förth to de polietsche Oortschop Hobüttel. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller un de Werser hen af. De Naveröörd sünd Doolbröch un Hobüttel in’n Noordoosten, Nindörp un Wall in’n Oosten, Dauelsen in’n Süüdoosten, Eißel in’n Süüdwesten un Langwedel in’n Noordwesten. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört von öllers bi de Gemeen Hobüttel mit to, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is. Förth is evangeelsch-luthersch präägt un höört to dat Kaspel von’n Doom to Veern. För de Kathoolschen is de St.-Josef-Kark in Veern tostännig. 1965 hett dat Gasthuus Kroonsbarg in Förth apenmaakt, dat von 1969 bet 1999 as Disco bedreven worrn is. Mit dat Enn von dat Johr 1999 hett de Disco dichtmaakt. Dör Förth löppt de Landsstraat 158, de in’n Noordwesten na Langwedel un Achem geiht un
Langwedelermoor (hoochdüütsch Langwedelermoor) is en Dörp in de Gemeen Langwedel in’n Landkreis Veern, Neddersassen. De Oort liggt an’n Süüdrand von dat Kiewittmoor, wat de Süüdutlöper von dat Hellweger Moor is. De Oort is nich wied af von’n Rand na de Achem-Veerner Geest. Dat Water ut dat Rebeed flütt över’n Langwedeler Moorgraven un den Goldbeek na de Ole Aller un de Werser hen af. De Naveröörd sünd Hintzendörp un Allerdörp in’n Noorden, Hoberloo in’n Noordoosten, Völkersen in’n Oosten, Doolbröch in’n Süüdoosten, Langwedel un Dauben in’n Süden, Cluvenhagen un Ädelsen in’n Süüdwesten un Steenbarg un Grasdörp in’n Noordwesten. Langwedelermoor is to Anfang von dat 19. Johrhunnert as Moorkolonie grünnt worrn. De Oort hett vör 1885 to’n Distrikt Langwedel in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört von öllers bi de Gemeen Langwedel mit bi, de an’n 1. Juli 1972 mit de Gemeenreform in Neddersassen düüdlich grötter worrn is. Langwedelermoor is evangeelsch-luthersch präägt un höört to dat Kaspel von de Sigismund-Kark in Dauben. För de Kathoolschen is de St.-Josef-Kark in Veern tostännig. De Schüttenvereen Langwedelermoor is an’n 16. Juli 1932 grünnt worrn. För
Heidkroog (hoochdüütsch Heidkrug) is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört Heidkroog to de polietsche Oortschop Holbm. De Oort liggt op de Achem-Veerner Geest. Dat Land is deelwies Holt, Acker un Moor (Holbmer Moor in’n Oosten). Dat Water ut dat Rebeed flütt över’n Eberser Beek na’n Ahuser Beek hen af. De Naveröörd sünd Bokel in’n Noorden, Ahusen un Ebersen in’n Noordoosten, Weehoff un Holbm in’n Süüdoosten, Wall, Schüülg’n un Oobering in’n Süüdwesten, Völkersen in’n Westen un Hoberloo, Spang un Bredenfellermoor in’n Noordwesten. De Oort geiht trügg op’n Heidkroog, de 1767 as Gasthuus an’e Schossee von Veern na Rodenborg boot worrn is. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort hett von öllers bi de Gemeen Holbm mit bihöört, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is. Heidkroog is evangeelsch-luthersch präägt un höört to dat Kaspel von’n Doom to Veern. För de Kathoolschen is de St.-Josef-Kark in Veern tostännig. Dör Heidkroog löppt de Bundsstraat 215,
Herrenkamp (hoochdüütsch Herrenkamp) is en Deel von’n Oort Langwedel in de Gemeen Langwedel, Landkreis Veern, Neddersassen. De Oort liggt op de Achem-Veerner Geest. Dat Water ut dat Rebeed flütt över’n Goldbeek na de Ole Aller un de Werser hen af. In fröhere Tieden weren de Naveröörd de Daubener Brook un Langwedelermoor in’n Noorden, Doolbröch in’n Noordoosten, Langwedel in’n Oosten, Eeßel in’n Süden un Dauben in’n Westen. Vondaag is de Oort aver kumplett Deel von Langwedel. De Herrenkamp is 1766 ut Land von dat Vörwark Langwedel billt worrn. Dat weer denn en egen Gemeen, harr aver keen Feldmark. In de Franzosentied von 1810 bet 1814 hett de Oort to de Mairie Bauen in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort weer fröher en egenstännige Gemeen. 1900 is dat Deel von de Gemeen Langwedel worrn, de an’n 1. Juli 1972 mit de Gemeenreform in Neddersassen noch düüdlich
Spang betekent Spang, Oort in de Gemeen Langwedel in’n Landkreis Veern, Neddersassen, Spang, Oort op Als in de Kommun Sönderborg in de Region Süüddäänmark, Däänmark, Spang, Oort in de Gemeen Spangdahlem in’n Eifelkreis Bitburg-Prüm, Rhienland-Palz, Spang Township, Township in Minnesota, USA. Spang is de Familiennaam von Anne Spang (* 1967), düütsche Biochemikerin un Zellbiologin, Bently Spang (* 1960), US-amerikaanschen Künstler, Dan Spang (* 1983), US-amerikaanschen Ieshockeyspeler, Günter Spang (1926–2011), düütschen Schriever, Lasse Spang Olsen (* 1965), däänschen Stuntman, Laurette Spang (* 1951), US-amerikaansche Schauspelerin, Michael Grundt Spang (1931–2003), noorweegschen Journalist un Schriever, Paul Spang (1922–2009), luxemborgschen Historiker un Archivar, Rainer Spang (* 1966), düütschen Bioinformatiker, Rolf Spang (* 1953), düütschen Geograaf, Ron Spang, US-amerikaanschen Filmeditor, Rudolf Spang (1913–2017), düütschen Jurist un Diplomaat, Simon Spang-Hanssen (* 1955), däänschen Saxofoonspeler. Kiek ok bi: Spång. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Spang (hoochdüütsch Spange) is en lütten Oort in de Gemeen Langwedel in’n Landkreis Veern, Neddersassen. Binnen de Gemeen Langwedel höört Spang to de polietsche Oortschop Völkersen. De Oort liggt in’t Spanger Holt op de Achem-Veerner Geest. Dat hoog legene Spanger Holt billt de Waterscheed twüschen Langwedeler Möhlenbeek (flütt na de Ole Aller un de Werser) in’n Westen, Eberser Beek (flütt in’n Ahuser Beek) in’n Oosten un Rehnengraven (flütt na de Wümm) in’n Noorden. De Naveröörd sünd Bokel, Ahusen un Ebersen in’n Noordoosten, Heidkroog un Holbm in’n Süüdoosten, Völkersen in’n Süüdwesten un Hoberloo un Bredenfellermoor in’n Noordwesten. Spang is as Forsthuus in’t Spanger Holt anleggt worrn. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört al von öllers bi de Gemeen Völkersen mit bi, de an’n 1. Juli 1972 mit de Gemeenreform
Weehoff (hoochdüütsch Wedehof) is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört Weehoff to de polietsche Oortschop Holbm. De Naveröörd sünd Ebersen in’n Noorden, Westerwals un Karkwals in’n Noordoosten, Süderwals in’n Oosten, Rahnhorst un Kreepm in’n Süüdoosten, Brammer un Deelsen in’n Süden, Holbm in’n Süüdwesten un Heidkroog in’n Noordwesten. Weehoff kummt 1548 as Wedehoff toeerst in de Oorkunnen vör. Dat weer fröher en Forsthuus. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort hett von öllers bi de Gemeen Holbm mit bihöört, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is. Weehoff is evangeelsch-luthersch präägt un höört to dat Kaspel von de Bartholomäus-Kark in Karkwals. För de Kathoolschen is de St.-Josef-Kark in Veern tostännig. An Weehoff
Süderwals is en Dörp in de Gemeen Westerwals (Samtgemeen Bootel) in’n Landkreis Rodenborg, Neddersassen. Bi Süderwals höört ok de Oort Rahnhorst mit to. De Oort liggt op de Geest. Dat Water ut dat Rebeed flütt in’n Noorden över Gravens na’n Fedderlohmöhlenbeek un in’n Süden över’n Kreepener Beek un Schmobeek na’n Gohbeek. De Naveröörd sünd Westerwals in’n Noorden, Karkwals in’n Noordoosten, Wittenmoor un Lürken in’n Oosten, Odeweg un Groten Zähln in’n Süüdoosten, Lüttjen Zähln un Kreepm in’n Süden, Brammer un Holbm in’n Süüdwesten, Weehoff in’n Westen un Ebersen in’n Noordwesten. In dat Johr 1981 is Süderwals Bundswinner in’n Weddstried Uns Dörp schall schöner warrn worrn. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort weer fröher en egen Buurschop un Gemeen un is an’n 1. März 1974 mit de Gemeenreform in Neddersassen Deel
Rahnhorst (hoochdüütsch Rahnhorst) is en lütten Oort in de Gemeen Westerwals (Samtgemeen Bootel) in’n Landkreis Rodenborg, Neddersassen. De Oort höört to dat Dörp Süderwals. De Oort liggt op de Geest. Dat Water ut dat Rebeed flütt över’n Kreepener Beek un Schmobeek na’n Gohbeek. De Naveröörd sünd Süderwals in’n Noorden, Karkwals un Wittenmoor in’n Noordoosten, Groten Zähln un Lüttjen Zähln in’n Süüdoosten, Kreepm un Brammer in’n Süüdwesten, Holbm in’n Westen un Weehoff in’n Noordwesten. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort höört al von öllers bi de Gemeen Süderwals mit bi, de an’n 1. März 1974 mit de Gemeenreform in Neddersassen Deel von de Gemeen Westerwals worrn is. Rahnhorst is evangeelsch-luthersch präägt un höört to dat Kaspel von de Bartholomäus-Kark in Karkwals. För de Kathoolschen is de Corpus-Christi-Kark in Rodenborg tostännig.
Wittenmoor is en lütten Oort in de Gemeen Karkwals (Samtgemeen Bootel) in’n Landkreis Rodenborg, Neddersassen. De Oort liggt op de Geest an’n Rand von dat Witte Moor. Dat Water ut dat Rebeed flütt över’n Fedderlohmöhlenbeek un Hasselbeek na’e Rodau hen af. De Naveröörd sünd Fedderlohmöhlen un Op’n Sand in’n Noorden, Riekenbossel in’n Noordoosten, Lürken in’n Oosten, Dreßel in’n Süüdoosten, Odeweg in’n Süden, Groten Zähln, Rahnhorst un Süderwals in’n Süüdwesten un Karkwals in’n Noordwesten. De Hüüs von Wittenmoor sünd in dat 19. Johrhunnert anleggt worrn. De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. Wittenmoor is evangeelsch-luthersch präägt un höört to dat Kaspel von de Bartholomäus-Kark in Karkwals. För de Kathoolschen is de Corpus-Christi-Kark in Rodenborg tostännig. För Wittenmoor is de freewillige Füürwehr Karkwals mit tostännig. An Wittenmoor langs löppt de Kreisstraat 205, de in’n Noordwesten över Karkwals un Westerwals an de Bundsstraat 215 un na Ahusen geiht un in’n Oosten över Lürken na Wittörp an de B 440 ran. De nächste Autobahn is de Autobahn 27 (Afsnidd Bremen–Wasra). De Opfohrten 25 Veern-Noord (an de B